গোলাম মুস্তাফা (আলোকচিত্র শিল্পী)

গোলাম মুস্তাফা (৩০ নভেম্বর ১৯৪১–৯ জুলাই ২০২১) ছিলেন বাংলাদেশের একজন আলোকচিত্র শিল্পী। তার অবদানের জন্য বাংলাদেশ সরকার ২০১৮ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।

 প্রাথমিক জীবন 
গোলাম মুস্তাফা ৩০ নভেম্বর ১৯৪১ সালে কোলকাতার খিদিরপুরে জন্মগ্রহণ করেন। দেশ ভাগের পর  ১৯৪৭ সালে তিনি তার দাদার বাড়ি চট্টগ্রামের মিরসরাইয়ে চলে আসেন। নারায়ণগঞ্জের বার একাডেমি স্কুলে এবং ঢাকায় জগন্নাথ কলেজে  তিনি লেখাপড়া করেন।

 কর্মজীবন 
গোলাম মুস্তাফা ইউএসআইএস এ খণ্ডকালীন চাকরির মাধ্যমে কর্মজীবন শুরু করেন। তিনি তিনি আমেরিকান দূতাবাসেও চাকুরি করেন। পাকিস্তান টেলিভিশনের ঢাকা কেন্দ্রে ১৯৬৪ সালে যোগদান করেন তিনি এবং ১৯৯৮ সালে বিটিভি থেকে পরিচালক পদ থেকে অবসর গ্রহণ করেন। তিনি  বাংলাদেশ ফটোগ্রাফিক সোসাইটির সহসভাপতি এবং দুই বছর সভাপতি হিসেবে দায়িত্ব পালন করেন।

 পুরস্কার 

 একুশে পদক (২০১৮)
 শিল্পকলা একাডেমি পুরস্কার (২০১৬)
 বাংলাদেশ ফটোগ্রাফিক সোসাইটি সম্মাননা পুরস্কার
 ইস্ট ওয়েস্ট ইউনিভার্সিটি সম্মাননা পুরস্কার
 বিউটি বোর্ডিং আড্ডাবাজ সম্মাননা পুরস্কার

 মৃত্যু 
গোলাম মুস্তাফা ৯ জুলাই ২০২১ সালে মৃত্যুবরণ করেন। তাকে আজিমপুর কবরস্থানে সমাহিত করা হয়।

 তথ্যসূত্র 

বিষয়শ্রেণী:১৯৪১-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশী আলোকচিত্রশিল্পী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:জগন্নাথ কলেজের প্রাক্তন শিক্ষার্থী
বিষয়শ্রেণী:শিল্পকলা পদক বিজয়ী
বিষয়শ্রেণী:চট্টগ্রামের ব্যক্তি